*Všeobecne záväzné nariadenie obce*

 *č. 1/2013*

*zo dňa ........08.02.2013............... (dátum schválenia)*

*O financovaní materskej školy zriadenej na území obce v zriaďovateľskej pôsobnosti obce Štvrtok*

 Obecné zastupiteľstvo obce Štvrtok v zmysle § 6 ods. 12 písm. c) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, na svojom zasadnutí dňa 08.02.2013 schválilo uznesením č. 57/2013 toto

v š e o b e c n e z á v ä z n é n a r i a d e n i e

§ 1

Predmet úpravy

1. Označenie príjemcu finančných prostriedkov – dotácie,
2. Určenie podrobností o financovaní materskej školy,
3. Určenie výšky a účelu použitia finančných prostriedkov na prevádzku a mzdy na dieťa materskej školy so sídlom na území obce Štvrtok.

§ 2

Príjemca dotácie

 Príjemcom dotácie podľa tohto nariadenia je Obec Štvrtok .

§ 3

Podrobnosti financovania

 Obec financuje náklady na deti MŠ podľa počtu detí prijatých do MŠ podľa stavu k 15.septembru predchádzajúceho kalendárneho roka.

§ 4

Výška a účel dotácie

1. Výška dotácie na príslušný kalendárny rok na prevádzku a mzdy na dieťa materskej školy v zriaďovateľskej pôsobnosti obce je určená v prílohe č. 1 VZN.
2. Prijímateľ dotácie podľa §2 je oprávnený použiť dotáciu len na úhradu osobných a prevádzkových nákladov materskej školy so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.
3. Finančné prostriedky sa prideľujú obci podľa počtu detí v MŠ bez rozdielu trvalého pobytu so stavom k 15. septembru predchádzajúceho kalendárneho roka.

§ 5

Termín a spôsob poskytovania dotácie

1. Obec je povinná oznámiť materskej škole vo svojej zriaďovateľskej pôsobnosti výšku finančných prostriedkov na kalendárny rok najneskôr do 31. januára príslušného roku, v roku 2013 do 30. apríla.
2. Obec poskytne príjemcovi podľa § 2 dotáciu priebežne podľa vzniknutých nákladov na mzdy a prevádzku priamou úhradou prevodom cez bankový účet alebo v hotovosti.

§ 6

Záverečné ustanovenia

1. Na ustanovenia súvisiace s určením výšky dotácie na prevádzku a mzdy na dieťa materskej školy so sídlom na území obce Štvrtok, neupravené týmto všeobecne záväzným nariadením, sa vzťahujú príslušné právne predpisy. *3)*
2. Toto VZN bolo schválené obecným zastupiteľstvom vo Štvrtku uznesením číslo 57/2013 zo dňa 8.2.2013.
3. Schválením tohto VZN sa zároveň ruší platnosť VZN č. 1/2010.
4. Toto VZN nadobúda účinnosť 15-tym dňom vyvesenia na úradnej tabuli obce.

 Pavol Habdák

 Starosta obce

Vyvesené dňa : 09.02.2013

Zvesené dňa: 23.02.2013

Účinnosť dňa: 23.02.2013

1. ust. § 6 ods. 12 písm. d) zákona č. 596/2003 Z.Z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2. § 15 zákona č. 596/2003 Z.z. v znení neskorších predpisov
3. Napr. ust. § 31 zákona č. 523/2004 Z.z. zákona o rozpočtových pravidlách verejnej správy

Príloha č. 1

Dotácia na rok 2013 na prevádzku a mzdy na dieťa materskej školy v zriaďovateľskej pôsobnosti obce

|  |  |
| --- | --- |
| Kategória škôl a školských zariadení  | Dotácia na mzdy a prevádzku na dieťa v eurách (€) |
| Materská škola Štvrtok 57 | 2426,57  |